  Туспуктэм: Ксения Теплякова Майя Бывальцева 12+ Удмуртиысь Кузебай Герд нимо йӧскалык музейын коньывуонысен толсурозь будосъёслы сӥзем лециосын «PRO растения» цикл ортчоз. Сое биологи тодосъя кандидат Надежда Сунцова дасяз. Со сярысь ужъюртлэн пресс-службаез ивортӥз. Дауркылъёсын, мифъёсын, выжыкылъёсын, чеберлыко литератураысь произведениосын олокыӵе но будосъёс сярысь вераськон мынэ. Надежда Сунцова вералоз, малы адями вашкала дырысен будосъёслы нимысьтыз саклык висъя, кыӵе инты соос басьто калыкъёслэн йылолъёсазы но вӧсьлыкын. 5-тӥ коньывуонэ будосъёслэн христианствоын валатонзы сярысь лекция ортчоз. Шуркынмонэ будосъёслэн паймымон луонлыкъёссы сярысь вераськон мыноз. Кылсярысь, кызьы кылдӥзы пипу ӵоглэн, кипарис кирослэн но серыпу бодылэн кужымзы сярысь дауркылъёс. Толсуре кык леция ортчоз. Одӥгез Ымусьтонлэн но Выль арлэн тодметъёсыз луэм будосъёслы сӥземын луоз, мукетыз – чайлы. Лекциос ӝытъёсы ортчозы, пыронэз дунын. Рос-просгес татысь тодыны луоз. Тегъёс: Удмуртия Йӧскалыкмузей будосъёс Лулчеберет  